
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση κυκλοφορικών ρυθμίσεων σύμφωνα με 
την υπ' αριθ. 59/2017 απόφαση της Μητροπολι- 
τικής Επιτροπής της Μητροπολιτικής Ενότητας 
Θεσσαλονίκης. 

2 

Διαπίστωση ανάγκης και καθιέρωση υπερωρι- 
ακής απασχόλησης με αμοιβή υπαλλήλων της 
Διεύθυνσης Μεταφορών και Επικοινωνιών Περι¬ 
φερειακής Ενότητας Καρδίτσας της Περιφέρειας 
Θεσσαλίας για το β' εξάμηνο έτους 2017. 

3 

Παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ», στον Προϊστάμενο της Γε¬ 
νικής Διεύθυνσης Ανάπτυξης και Περιβάλλοντος, 
στον Προϊστάμενο της Διεύθυνσης Ανάπτυξης 
και Περιβάλλοντος καθώς και σε Προϊσταμένους 
Τμημάτων της Διεύθυνσης Ανάπτυξης και Περι¬ 
βάλλοντος της Περιφερειακής Ενότητας Σερρών 
της Περιφέρειας Κεντρικής Μακεδονίας. 

4 

Χορήγηση άδειας ίδρυσης και λειτουργίας ωδεί¬ 
ου με την επωνυμία ΩΔΕΙΟ ΑΝΩ ΠΟΛΗΣ - ΘΕΣΣΑ¬ 
ΛΟΝΙΚΗΣ. 

5 

Χορήγηση άδειας ίδρυσης και λειτουργίας ωδεί¬ 
ου με την επωνυμία ΩΔΕΙΟ ΣΕΙΡΙΟΣ. 


ΑΠΟΦΑΣΕΙΣ 


Αριθμ. 4576 _ (1) 

Έγκριση κυκλοφορικών ρυθμίσεων σύμφωνα με 
την υπ' αριθ. 59/2017 απόφαση της Μητροπολι- 
τικής Επιτροπής της Μητροπολιτικής Ενότητας 
Θεσσαλονίκης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 


2. Τις διατάξεις του ν. 2503/1997 (ΦΕΚ107Α/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Τις διατάξεις των άρθρων 210 και 213 του 
ν. 3852/2010 (ΦΕΚ 87Α77.06.2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης». 

4. Το π.δ. 142/2010 (ΦΕΚ 235/Α/27-12-2010) «Οργανι¬ 
σμός Αποκεντρωμένης Διοίκησης Μακεδονίας-Θράκης». 

5. Το άρθρο 52 του ν.2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλο¬ 
φορίας, (ΚΟΚ), όπως τροποποιήθηκε με το άρθρο 46 
του ν.3542/2007 (ΦΕΚ 50/Α/2.03.2007) «Τροποποιήσεις 
διατάξεων του ΚΟΚ» και αντικαταστάθηκε με το άρθρο 
48 του ν.4313/2014. 

6. Το υπ' αριθ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την υπ' αριθ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ' αριθ. 54218/11 -07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας-Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α’ και β’ βαθμού περί 
κυκλοφοριακών ρυθμίσεων». 

9. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυβέρ¬ 
νηση. Αποκατάσταση αδικιών και άλλες διατάξεις», περί 
Συντονιστή της Αποκεντρωμένων Διοικήσεων. 

10. Την υπ' αριθ. 14138/15-05-2017 απόφαση του 
Υπουργού Εσωτερικών (ΦΕΚ 250/Τ.Υ.Ο.Δ.Δ./26-05-2017 
- ΑΔΑ:ΩΩ09465ΧΘ7 - Η ΜΞ) για διορισμό του Συντονιστή 
της Α.Δ.Μ.-Θ. 

11. Την υπ’ αριθ. 35748/30-05-2017 (ΦΕΚ 1971/τ.Β7 
7-6-2017) απόφαση του Συντονιστή της Α.Δ.Μ.Θ. «Ανά¬ 
θεση άσκησης αρμοδιοτήτων σε οργανικές μονάδεςτης 
Αποκεντρωμένης Διοίκησης Μακεδονίας - Θράκης και 
παροχή εξουσιοδότησης υπογραφής πράξεων και εγ¬ 
γράφων «Με εντολή Συντονιστή» στους προϊσταμένους 
των οργανικών μονάδων της Αποκεντρωμένης Διοίκη¬ 
σης Μακεδονίας - Θράκης». 

12. Το με αριθ. 3965/12-6-2017 (αρ. πρωτ. ΔΙΠΕ- 
ΧΩΣ 3965/12-6-2017) έγγραφο της Δ/νσης Διοίκησης 
Απ.Δ.Μ/Θ με το οποίο βεβαιώνεται το νομότυπο της 
διαδικασίας έκδοσης της Κανονιστικής Απόφασης του 
θέματος. 

13. Το με αριθ. 174218(143)/16-5-2017 έγγραφο της 
Μητροπολιτικής Επιτροπής Μ.Ε. Θεσ/νίκης ΠΚΜ με 
το οποίο αποστέλλεται στην υπηρεσία μας η υπ’ αριθ. 
59/10-5-2017 Απόφαση της Μητροπολιτικής Επιτροπής 
της Μ.Ε. Θεσσαλονίκης (ΑΔΑ:ΩΗΘ17ΛΑ-ΜΥΓ) με συνημ¬ 
μένο τον φάκελο του έργου. 

14. Την με αριθ. 84479/2209ταυτ/2017 εισήγηση της 
Υποδ/νσης Τεχνικών Έργων Μ.Ε Θεσ/νίκης ΠΚΜ προς 
τη Μητροπολιτική Επιτροπή της Μ.Ε. Θεσσαλονίκης με 
τα πέντε (5) σχέδια εργοταξιακής σήμανσης που τη συ¬ 
νοδεύουν. 

15. Τη με αριθ. 370/28-2-2017 σύμφωνη γνώμη του 
Συμβουλίου Αστικών Συγκοινωνιών Θεσσαλονίκης 
(ΣΑΣΘ). 

16. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίηση τους, να 
εκτελεστούν απρόσκοπτα και με ασφάλεια οι εργασίες 
του έργου του θέματος, αποφασίζουμε: 

Την έγκριση των προσωρινών μέτρων ρύθμισης της 
κυκλοφορίας σύμφωνα με την 59/10-05-2017 απόφα¬ 
ση της Μητροπολιτικής Επιτροπής της Μητροπολιτικής 
Ενότητας Θεσσαλονίκης στα πλαίσια υλοποίησης του 
έργου: «Κατασκευή δικτύου φυσικού αερίου στην Λεωφ. 
Παπανικολάου της Δ.Ε Πεύκων του Δήμου Νεάπολης - 
Συκεών» της Εταιρίας Διανομής Αερίου Θεσσαλονίκης 
- Θεσσαλίας Α.Ε. 

Οι εργασίες θα πραγματοποιηθούν σε δώδεκα (12) 
στάδια: 

■ Στάδια 1 ο έως 3ο: Κατάληψη της Λ. Παπανικολάου 
στη λωρίδα κυκλοφορίας με κατεύθυνση προς Ασβεστο- 
χώρι, στο τμήμα της από την οδό Μαβίλη έως την οδό 
Τοσίτσα. Η κυκλοφορία των οχημάτων θα διεξάγεται 
εναλλάξ από την εναπομείνασα λωρίδα κυκλοφορίας 
πλάτους τουλάχιστον 3,20γπ με τη βοήθεια σηματωρών. 
Κατά το 1 ο και 2ο στάδιο η στένωση με εναλλάξ κυκλο¬ 
φορία θα επεκτείνεται σε μικρό τμήμα της Λ. Δημοκρα¬ 
τίας στη συμβολή της με τη Λ. Παπανικολάου. 

• Στάδιο 4ο: Κατάληψη της Λ. Παπανικολάου στη λωρί¬ 
δα κυκλοφορίας με κατεύθυνση προς Ασβεστοχώρι στη 
διασταύρωση με την οδό Τοσίτσα και της οδού Τοσίτσα 
από τη συμβολή της με την Λ. Παπανικολάου για ένα 
μήκος έργου 30ιπ περίπου. Η κυκλοφορία των οχημάτων 
στις δύο κατευθύνσεις θα διεξάγεται εναλλάξ από την 
εναπομείνασα λωρίδα κυκλοφορίας, πλάτους τουλάχι¬ 
στον 3,00ιη με τη βοήθεια σηματωρών 

• Στάδιο 5ο: Κατάληψη της Λ. Παπανικολάου στη λωρί¬ 
δα κυκλοφορίας με κατεύθυνση προς Ασβεστοχώρι στο 
ύψος της συμβολήςτης με την οδόΤοσίτσα. Η κυκλοφο¬ 
ρία των οχημάτων στις δύο κατευθύνσεις θα διεξάγεται 
εναλλάξ από την εναπομείνασα λωρίδα κυκλοφορίας, 
με τη βοήθεια σηματωρών 


• Στάδιο 6ο: Κατάληψη τμήματος επί του οδοστρώμα¬ 
τος της Λ. Παπανικολάου στη διασταύρωση της με την 
οδόΤοσίτσα και της οδού Τοσίτσα στο ρεύμα της προς 
Α. Παπανικολάου για ένα μήκος έργου 40γπ περίπου από 
τη στη συμβολή της με αυτή. Η κυκλοφορία των οχη¬ 
μάτων επί της Λ. Παπανικολάου θα διεξάγεται εναλλάξ 
από την εναπομείνασα λωρίδα κυκλοφορίας, ενώ στην 
Αγ. Τριάδος η κυκλοφορία θα γίνεται επί στένωσης του 
οδοστρώματος και σε κάθε περίπτωση με τη βοήθεια 
σηματορών. 

• Στάδια 7ο και 8ο: Κατάληψη της Λ. Παπανικολάου στη 
λωρίδα κυκλοφορίας με κατεύθυνση προς Ασβεστοχώρι 
από τη συμβολή της με την οδό Τοσίτσα έως την οδό Αγ, 
Τριάδος για μέγιστο μήκος εργασιών 50ιη ανά στάδιο. 
Η κυκλοφορία των οχημάτων στις δύο κατευθύνσεις θα 
διεξάγεται εναλλάξ από την εναπομείνασα λωρίδα κυ¬ 
κλοφορίας, με τη βοήθεια σηματωρών 

• Στάδια 9ο και 10ο: Κατάληψη της Λ. Παπανικολάου 
στη λωρίδα κυκλοφορίας με κατεύθυνση προς Ασβε¬ 
στοχώρι από τη συμβολή της με την οδό Αγ. Τριάδος και 
για μήκος εργασιών 40γπ και 12ιη περίπου ανά στάδιο. 
Η κυκλοφορία των οχημάτων στις δύο κατευθύνσεις θα 
διεξάγεται εναλλάξ από την εναπομείνασα λωρίδα κυ¬ 
κλοφορίας, με τη βοήθεια σηματωρών 

• Στάδια 11 ο: Κατάληψη τμήματοςτου οδοστρώματος 
της Λ. Παπανικολάου στη διασταύρωση της με τις οδούς 
Γ. Γλυνού και Αγ. Τριάδος και της οδού Αγ. Τριάδος για 
ένα μήκος έργου έως 50ιη από τη συμβολή της με την 
Λ. Παπανικολάου. Η κυκλοφορία των οχημάτων επί της 
Λ. Παπανικολάου θα διεξάγεται εναλλάξ από την εναπο¬ 
μείνασα λωρίδα κυκλοφορίας, ενώ στην Αγ. Τριάδος η 
κυκλοφορία θα γίνεται επί στένωσης του οδοστρώματος 
και σε κάθε περίπτωση με τη βοήθεια σηματορών. 

• Στάδια 12ο: Κατάληψη τμήματοςτου οδοστρώματος 
της Λ. Παπανικολάου στη διασταύρωση της με την οδό 
Γλυνού όπου η κυκλοφορία θα διεξάγεται εναλλάξ από 
την εναπομείνασα λωρίδα κυκλοφορίας, με τη βοήθεια 
σηματωρών και αποκλεισμός της οδού Γλυνού για μήκος 
περίπου 47ιπ από τη συμβολή της με την Λ. Παπανικολά- 
ου με διοχέτευση της κυκλοφορίας σε παρακαμπτήριες 
οδούς. 

Οι κυκλοφοριακές ρυθμίσεις της παρούσας Απόφα¬ 
σης είναι προσαρμοσμένες ανά περίπτωση στα τυπικά 
σχέδια 3.1.2 «Εναλλάξ κυκλοφορία δύο κατευθύνσε¬ 
ων», 3.1.1 «Στένωση λωρίδας» και 3.1.4 «Εργοτάξιο σε 
περιοχή συμβολής οδών με αποκλεισμό πρόσβασης» 
για εργοτάξια μακράς διάρκειας σε Αστικές οδούς των 
Προδιαγραφών και Οδηγιών Σήμανσης Εκτελούμενων 
Έργων (ΟΜΟΕ - ΣΕΕΟ) (ΦΕΚ 905Β/20.05.2011), και αποτυ- 
πώνονται στα πέντε (5) σχέδια Εργοταξιακής σήμανσης 
κλ. 1:500 της ΕΔΑ ΘΕΣΣ Α.Ε που συνοδεύουν το 14ο οχ., 
ελεγμένα και θεωρημένα από την Υποδ/νση Τεχνικών 
Έργων Μ.Ε. Θεσ/νίκης ΠΚΜ, πρωτότυπα των οποίων 
διατηρούνται στα Αρχεία της Αποκεντρωμένης Διοίκη¬ 
σης Μακεδονίας-Θράκης (ΔΙΠΕΧΩΣ) και της Υποδ/νσης 
Τεχνικών Έργων Μ.Ε. Θεσ/νίκης ΠΚΜ. 

Η εν λόγω έγκριση χορηγείται με τις εξής προϋποθέ¬ 
σεις: 

Ι.Τα γεωμετρικά χαρακτηριστικά, οι σημάνσεις και 
τα περιοριστικά μέτρα θα είναι σύμφωνα με τις Π ροδί- 




Τεύχος Β' 2625/27.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


26889 


αγραφές και Οδηγίες Σήμανσης Εκτελούμενων Έργων 
(ΟΜΟΕ - ΣΕΕΟ) (ΦΕΚ 905Β/20.05.2011). 

2. Θα πρέπει να εξασφαλίζεται η ασφαλή πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών, 

3. Να ληφθεί ιδιαίτερη μέριμνα ώστε να εξασφαλιστεί 
η ασφαλή διέλευση των πεζών σε όλο το μήκος της ζώ¬ 
νης των έργων. 

4. Να ληφθεί ιδιαίτερη μέριμνα για την ασφαλή πρό¬ 
σβαση σε παρόδιες ιδιοκτησίες. 

5. Σε κάθε περίπτωση θα πρέπει να εξασφαλίζεται η τα¬ 
χεία και ασφαλή διέλευση οχημάτων έκτακτης Ανάγκης 
(ασθενοφόρα, πυροσβεστικά, περιπολικά, αστυνομίας). 

6. Κατά την εφαρμογή των προτεινόμενων κυκλοφο- 
ριακών ρυθμίσεων να ληφθούν υπόψη τα αναφερόμενα 
στο 15ο σχ. έγγραφο του ΣΑΣΘ. 

Οι προσωρινές κυκλοφοριακές ρυθμίσεις που εγκρί- 
νονται με την παρούσα, σύμφωνα με τη προβλεπόμε- 
νη διάρκεια των εργασιών για τρεις (3) ημέρες από την 
έναρξη τους και εφαρμόζονται με την τοποθέτηση των 
οικείων πινακίδων σήμανσης, των σηματοδοτών ή των 
διαγραμμίσεων στο οδόστρωμα. 

Η σήμανση θα τοποθετείται κατά τη διάρκεια των ερ¬ 
γασιών ανά ημέρα και θα αποσύρεται μετά το πέρας τους 
εκτός των πινακίδων Κ-20 και και Κ-11, ώστε η οδός να 
αποδίδεται πλήρως στην κυκλοφορία. 

Η παρούσα Απόφαση δεν υποκαθιστά απαιτούμενες 
άλλες άδειες ή εγκρίσεις. 

Η ΕΔΑ ΘΕΣΣ Α.Ε. και ο ανάδοχος του έργου είναι αρ¬ 
μόδιοι για την υλοποίηση του εν λόγω θέματος. Οι αρχές 
στις οποίες κοινοποιείται η παρούσα Απόφαση παρα- 
καλούνται να παρακολουθούν την ακριβή εκτέλεση και 
λειτουργία στα πλαίσια των αρμοδιοτήτων τους. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112Α/ 
13-7-2010). 

Η παρούσα απόφαση τίθεται σε ισχύ από την δημοσί¬ 
ευσή της στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Ιουλίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 110707/10319 (2) 

Διαπίστωση ανάγκης και καθιέρωση υπερωρια- 
κής απασχόλησης με αμοιβή υπαλλήλων της Δι¬ 
εύθυνσης Μεταφορών και Επικοινωνιών Περι¬ 
φερειακής Ενότητας Καρδίτσας της Περιφέρειας 
Θεσσαλίας για το β' εξάμηνο έτους 2017. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις του ν.3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ 87/Α77-6-2010). 


2. Τις διατάξεις του π.δ. 129/2010 «Οργανισμός της 
Περιφέρειας Θεσσαλίας» (ΦΕΚ 222/Α727-12-2010). 

3. Τις διατάξεις του άρθρου 20 του ν.4354/2015 (ΦΕΚ 
176/Α715). 

4. Τηναριθ. ΔΕΠ 2/2015/5-1-2016 εγκύκλιο του Γενικού 
Λογιστηρίου του Κράτους. 

5. Την παρ. 12 και 13 του άρθρου 2 του ν. 2286/1995 
σε συνδυασμό, με τις διατάξεις του ν. 2362/1995 «Περί 
Δημοσίου Λογιστηρίου». 

6. Την παρ. 1 εδάφιο γτου ν. 4071 /ΦΕΚ 85/11-4-2012 
«Ρυθμίσεις για την τοπική Ανάπτυξη, την Αυτοδιοίκηση 
και την Αποκεντρωμένη Διοίκηση, ενσωμάτωση οδηγίας 
2009/50/Ε.Κ.». 

7. Τις έκτακτες και αυξημένες υπηρεσιακές ανάγκες 
της Διεύθυνσης Μεταφορών και Επικοινωνιών Π.Ε. Καρ¬ 
δίτσας, για την αντιμετώπιση των οποίων απαιτείται να 
απασχοληθούν οι υπάλληλοι της Υπηρεσίας, κατά το 
έτος 2017 πέραν του κανονικού ωραρίου εργασίας τους. 

8. Το γεγονός ότι για την υπερωριακή απασχόληση 
έχουν προβλεφθεί σχετικές πιστώσεις στον Προϋπολο¬ 
γισμό οικονομικού έτους 2017 της Περιφέρειας Θεσσα¬ 
λίας, Περιφερειακή Ενότητα Καρδίτσας. 

9. Την υπ' αριθ. 643/19/02-06-2017 με ΑΔΑ: 6ΞΠΥ7ΛΡ- 
17Ω εγκριτική απόφαση της Οικονομικής Επιτροπής 
της Περιφέρειας Θεσσαλίας, για δαπάνη που αφορά 
σε αμοιβή υπερωριακού έργου υπαλλήλων της Δ/νσης 
Μεταφορών και Επικοινωνιών Π.Ε. Καρδίτσας, για το 2ο 
εξάμηνο έτους 2017. 

10. Την αριθ. 1535/22-06-2017 με Α.Δ.Α.: Ω0ΖΤ7ΛΡ- 
ΒΑΗ απόφαση δέσμευσης πίστωσης προϋπολογισμού 
της Π.Ε. Καρδίτσας Περιφέρειας Θεσσαλίας, αποφασί¬ 
ζουμε: 

Α) Διαπιστώνουμετην ανάγκη για υπερωριακή απασχό¬ 
ληση δεκαπέντε (15) υπαλλήλωντηςΔιεύθυνσης Μεταφο¬ 
ρών και Επικοινωνιών της Περιφερειακής Ενότητας Καρ¬ 
δίτσας από τη δημοσίευση της παρούσας έως 31-12-2017 
(2ο εξάμηνο 2017) για την κάλυψη των αυξημένων υπη¬ 
ρεσιακών αναγκών της. 

Β) Καθιερώνουμε με αμοιβή υπερωριακή εργασία κατά 
τις απογευματινές ώρες των εργάσιμων ημερών από τη 
δημοσίευση της παρούσας έως 31-12-2017 και μέχρι 
1.800 ώρες συνολικά για δεκαπέντε (15) υπαλλήλους 
της Περιφερειακής Ενότητας Καρδίτσας ως κατωτέρω: 

Δεκαπέντε (15) υπάλληλοι για εκατόν είκοσι (120) ώρες 
συνολικά ο καθένας στο τρέχον εξάμηνο = 1.800 ώρες. 

Η συγκρότηση συνεργείου υπερωριακής απασχόλη¬ 
σης, στην οποία θα αναφέρονται ονομαστικά οι συμμε- 
τέχοντες υπάλληλοι, το αντικείμενο απασχόλησης, το 
χρονικό διάστημα και οι ώρες απασχόλησης για τον κάθε 
υπάλληλο κατά μήνα, θα γίνει με απόφαση μας ανάλογα 
με τις εκάστοτε παρουσιαζόμενες ανάγκες. 

Η δαπάνη, η οποία ανέρχεται στο ποσό των δέκα τριών 
χιλιάδων πεντακοσίων ευρώ (13.500,00 €) θα καλυφθεί 
από πιστώσεις του προϋπολογισμού οικονομικού έτους 
2017, του φορέα 073 και του ΚΑΕ 0511.01. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής απασχόλησης ορί¬ 
ζεται ο Προϊστάμενος της Διεύθυνσης Μεταφορών και 
Επικοινωνιών της Περιφερειακής Ενότητας Καρδίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 6 Ιουλίου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. 280631/734 (3) 

Παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ», στον Προϊστάμενο της Γε¬ 
νικής Διεύθυνσης Ανάπτυξης και Περιβάλλοντος, 
στον Προϊστάμενο της Διεύθυνσης Ανάπτυξης 
και Περιβάλλοντος καθώς και σε Προϊσταμένους 
Τμημάτων της Διεύθυνσης Ανάπτυξης και Περι¬ 
βάλλοντος της Περιφερειακής Ενότητας Σερρών 
της Περιφέρειας Κεντρικής Μακεδονίας. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 160 και 186 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης-Πρόγραμμα Καλλι¬ 
κράτης» (ΦΕΚ87/τ.Α'/07.06.2010), όπως τροποποιήθηκε, 
συμπληρώθηκε και ισχύει. 

2. Τις διατάξεις του άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ. 85/τ.Α'/11.04.2012). 

3. Τις διατάξεις του ν.3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ» (ΦΕΚ 26/τ.Α'/09.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006 «Εθνικό Τυπογραφείο, Εφημερίςτης Κυβερ¬ 
νήσεως και λοιπές διατάξεις» (ΦΕΚ 131/τ.Α'/28.06.2006) 

5. Τις διατάξεις των άρθρων 9 και 18 του ν.2690/1999 
«Κώδικας Διοικητικής Διαδικασίας» (ΦΕΚ 45/τ.Α7 
09.03.1999) όπως τροποποιήθηκε και ισχύει. 

6. Τις υπ’αριθ. 81320 και 77909/01.12.2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ. 4302/τ.Β'/30.12.2016), με τις 
οποίες εγκρίθηκε η τροποποίηση του Οργανισμού της 
Περιφέρειας Κεντρικής Μακεδονίας (π.δ. 133/2010, ΦΕΚ 
226/τ.Α'/27.12.2010). 

7. Τις διατάξεις των άρθρων 54 και 90 του π.δ. 63/05 
(ΦΕΚ 98/τ.Α'/22.04.2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα». 

8. Την αριθ. 30158(388)/27.01.2017, απόφαση του Πε¬ 
ριφερειάρχη Κεντρικής Μακεδονίας περί μεταβίβασης 
αρμοδιοτήτων της Γενικής Διεύθυνσης Ανάπτυξης και 
Περιβάλλοντος στους Αντιπεριφερειάρχες της Περιφέ¬ 
ρειας Κεντρικής Μακεδονίας (ΦΕΚ 516/21-2-2017). 

9. Την αριθ. ΔΟΑ/οικ.26601/10-10-2007 εγκύκλιο 
του Υπουργείου Εσωτερικών και την αριθ. ΔΟΑ/οικ. 
8638/26.03.2013 εγκύκλιο του Υπουργείου Διοικητικής 


Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

10. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
της Διεύθυνσης Ανάπτυξης και Περιβάλλοντος της Πε¬ 
ριφερειακής Ενότητας Σερρών. 

11. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋπο¬ 
λογισμού, της Περιφέρειας Κεντρικής Μακεδονίας ή της 
Περιφερειακής Ενότητας Σερρών, αποφασίζουμε: 

1) Την παροχή εξουσιοδότησης υπογραφής πράξε¬ 
ων και εγγράφων «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ» 
στον Προϊστάμενο της Γενικής Διεύθυνσης Ανάπτυξης 
και Περιβάλλοντος, στον Προϊστάμενο της Διεύθυνσης 
Ανάπτυξης και Περιβάλλοντος καθώς και σε Προϊστα¬ 
μένους Τμημάτων της Διεύθυνσης Ανάπτυξης και Πε¬ 
ριβάλλοντος της Περιφερειακής Ενότητας Σερρών της 
Περιφέρειας Κεντρικής Μακεδονίας ως ακολούθως: 

Α.1) Στον Προϊστάμενο της Γενικής Διεύθυνσης Ανά¬ 
πτυξης και Περιβάλλοντος για: 

1. Την απόφαση συγκρότησης δευτεροβάθμιων συμ¬ 
βουλίων επιθεώρησης θεάτρων και κινηματογράφων. 

2. Την απόφαση συγκρότησης μικτού κλιμακίου 
σύμφωνα με το άρθρο 11 της αριθ. ΦΑ/9.2/οικ.28425/ 
1245/22-12-2008 κοινής υπουργικής απόφασης (ΦΕΚ 
2604/Β'). 

3. Την απόφαση συγκρότησης του «Διμελούς οργά¬ 
νου ελέγχου ποιότητας παρεχόμενων υπηρεσιών του 
άρθρο.11 του ν.3982/2011». 

4. Τις αποφάσεις για το διορισμό των μελών των εκτι- 
μητικών Επιτροπών, την αποδοχή και δημοσίευση των 
εκθέσεων εκτίμησης της επιτροπής σύμφωνα με τις δι¬ 
ατάξεις του κ.ν. 2190/1920 όπως ισχύει. 

Α.2) Στον Προϊστάμενο της Διεύθυνσης Ανάπτυξης και 
Περιβάλλοντος της Περιφερειακής Ενότητας Σερρών για: 

Ι.Τα έγγραφα που απαιτούνται για την ολοκλήρωση 
του έργου της μεταφοράς των μαθητών, προς συναρ- 
μόδιες υπηρεσίες της Περιφέρειας και των αντίστοιχων 
Διευθύνσεων Πρωτοβάθμιας και Δευτεροβάθμιας Εκ¬ 
παίδευσης. 

2. Την απόφαση ορισμού Ιατρών στα βαθμολογικά κέ¬ 
ντρα διενέργειας Πανελληνίων Εξετάσεων για μαθητές 
με αναπηρία και ειδικές εκπαιδευτικές ανάγκες. 

3. Την απόφαση συγκρότησης σχολικών εφορειών 
Ανωτέρων Εκκλησιαστικών Σχολών. 

4. Την απόφαση συγκρότησης πρωτοβάθμιων συμ¬ 
βουλίων επιθεώρησης θεάτρων και κινηματογράφων 
πόλεως και υπαίθρου. 

5. Την απόφαση επέκτασηςτηςτήρησης ημερολογίου 
μέτρων ασφαλείας στις οικοδομές και σε πόλεις με πλη¬ 
θυσμό κάτω των 10.000 κατοίκων. 

6. Την απόφαση επέκτασης της δικαιοδοσίας των Επι¬ 
τροπών Ρύθμισης Φορτοεκφορτώσεων Ξηράς (Ε. Ρ.Φ.Ξ) 
μέχρι τα όρια της δικαιοδοσίας της οικείας Επιθεώρησης 
Εργασίας, καθώς και η επέκταση των διατάξεων περί 
φορτοεκφορτωτικών εργασιών σε Δήμους, εν γένει η 
συγκρότηση συμβουλίων και επιτροπών αρμοδιότητας 
Υπουργείου Εργασίας και Κοινωνικής Ασφάλισης. 

7. Την απόφαση έγκρισης πρόσληψης διευθυντή ή 
καθηγητή σε ερασιτεχνική σχολή χορού. 

8. Την έγκριση τροποποίησης καταστατικών Ανωνύ¬ 
μων Εταιρειών με μετοχικό κεφάλαιο άνω των 3.000.000 
ευρώ. 

9. Την απόφαση για την παροχή άδειας εγκατάστασης 
στην Περιφερειακή Ενότητα Σερρών υποκαταστήματος 
ή πρακτορείου αλλοδαπής ΑΕ ή ΕΠΕ και τις προβλεπό- 
μενες από την κείμενη νομοθεσία μεταβολές και δημο¬ 
σιεύσεις. 

10. Την εντολή για την άσκηση ελέγχου επί των Α.Ε, 
σύμφωνα με την κείμενη νομοθεσία. 

11. Την έγκριση σύστασης Ανωνύμων Εταιρειών διά 
μετατροπής ή συγχώνευσης επιχειρήσεων άλλης μορ¬ 
φής (ατομικές, Ο.Ε, Ε.Ε, Ε.Π.Ε κ.λπ.). 

12. Την έγκριση συγχώνευσης Ανωνύμων Εταιρειών. 

13. Την έγκριση διάσπασης Ανωνύμων Εταιρειών ή 
μετατροπή τους σε άλλης μορφής εταιρείες. 

14. Τη δημοσίευση εκθέσεων εκτίμησης για την από¬ 
κτηση παγίων περιουσιακών στοιχείων σύμφωνα με το 
άρθρο 10 του κ.ν. 2190/1920 όπως ισχύει. 

15. Την έκδοση εγκριτικών εγγράφων προςτο Γ.Ε.ΜΗ., 
για καταχώρηση και δημοσίευση των στοιχείων και απο¬ 
φάσεων των Α.Ε. 

16. Την απόφαση για την περιοδικότητα της διενέρ¬ 
γειας τιμοληψίας που αφορά στη μέση τιμή των υγρών 
καυσίμων και τροφίμων, καθώς και το Δελτίο Τιμών. 

17. Τη χορήγηση άδειας εργασίας σε αλλοδαπούς, που 
έχουν στην κατοχή τους βεβαίωση αναβολής απομά¬ 
κρυνσης του άρθρου 24 του νόμου 3386/2005 ή βεβαί¬ 
ωση περί μη απομάκρυνσης για ανθρωπιστικούς λόγους 
του άρθρου 78Α του ιδίου νόμου. 

18. Την απόφαση ανανέωσης των υφισταμένων και σε 
ισχύ αδειών παραγωγών πλανοδίου εμπορίου σύμφωνα 
με την κείμενη νομοθεσία. 

19. Τη θεώρηση, ανανέωση, τροποποίηση, επέκταση, 
ακύρωση και χορήγηση όλων των αδειών άσκησης επαγ¬ 
γέλματος μηχανολογικών και ηλεκτρολογικών ειδικοτή¬ 
των όπως σε μηχανοτεχνίτες, χειριστές μηχανημάτων, 
ηλεκτροσυγκολλητές, ηλεκτρολόγων κάθε τάξης και 
ειδικότητας κ.τ.λ., σύμφωνα με την κείμενη νομοθεσία. 

20. Τη χορήγηση ανανέωση, τροποποίηση και ανάκλη¬ 
ση των αδειών συνεργείων συντήρησης ανελκυστήρων. 

21. Τη χορήγηση επαγγελματικής άδειας γομωτή - πυ¬ 
ροδότη. 

22. Το έγγραφο για τη διακοπή ηλεκτροδότησης 
εγκατάστασης που αδειοδοτείται στα πλαίσια του 
ν.3982/2011 προς το Διαχειριστή του Δικτύου του συ¬ 
στήματος ηλεκτροδότησης. 

23. Την απόφαση συνέχισης λειτουργίας εγκατάστα¬ 
σης για την οποία έχει εκδοθεί απόφαση παύσης σύμ¬ 
φωνα με το άρθρο 29 παρ.1 του ν.3982/2011. 

24. Την απόφαση για την μείωση των αποστάσεων 
ασφαλείας σύμφωνα με την κείμενη νομοθεσία περί 
«Κανονισμοί για παραγωγή, αποθήκευση και διάθεση 
σε κατανάλωση εκρηκτικών υλών». 

25. Τη χορήγηση ειδικών αδειών εργοστασίων κατα¬ 
σκευής και επισκευής ατμολεβητών. 


26. Τις αποφάσεις για την επιβολή κυρώσεων για την 
επεξεργασία ιατρικών αποβλήτων εντός ή εκτός υγειο¬ 
νομικών μονάδων της Περιφερειακής Ενότητας Σερρών. 

27. Την πράξη παράτασης ισχύος ΑΕΠΟ Β κατηγορίας, 
σύμφωνα με την κείμενη νομοθεσία. 

28. Τις προβλεπόμενες αποφάσεις χορήγησης βεβαί¬ 
ωσης απαλλαγής από Έγκριση Περιβαλλοντικών Όρων 
(Α.Ε.Π.Ο) εντός της Περιφερειακής Ενότητας Σερρών. 

29. Τις περιβαλλοντικές δεσμεύσεις ΠΠΔ για έργα και 
δραστηριότητες κατηγορίας Β' εντός της Περιφερεια¬ 
κής Ενότητας Σερρών που δεν προβλέπεται η χορήγηση 
άδειας λειτουργίας από την κείμενη νομοθεσία. 

30. Τις αποφάσεις Έγκρισης Περιβαλλοντικών Όρων 
(Α.Ε.Π.Ο.) για έργα και δραστηριότητες κατηγορίας Β' 
εντός της Περιφερειακής Ενότητας Σερρών. 

31. Τις αποφάσεις για την επιβολή κυρώσεων για εφε¬ 
δρικά ηλεκτροπαραγωγό ζεύγη και γεωθερμία σύμφωνα 
με την κείμενη νομοθεσία. 

32. Τις αποφάσεις για την επιβολή κυρώσεων σε δι¬ 
υλιστήρια και σε εταιρίες εμπορίας με εγκαταστάσεις 
αποθήκευσης και διακίνησης υγρών καυσίμων, υγραερί¬ 
ων, λιπαντικών και ασφάλτου, στις μονάδες εμφιάλωσης 
υγραερίου και στους πωλητές πετρελαίου θέρμανσης. 

33. Τις αποφάσεις για την επιβολή κυρώσεων λόγω 
παράβασης του ν. 3982/2011. 

34. Την έγκριση παραγωγής εκρηκτικών υλών και την 
απόφαση για την επιβολή προστίμων σε βάρος οποιοσ¬ 
δήποτε παράγει, κατέχει ή διαθέτει στην αγορά εκρηκτι¬ 
κά τα οποία δεν πληρούν τις νόμιμες απαιτήσεις. 

35. Την έγκριση ατελούς εισαγωγής μηχανημάτων, που 
προορίζονται για μεταλλευτικές και λατομικές εγκατα¬ 
στάσεις και ειδικών μηχανημάτων για τις ανάγκες των 
μεταλλείων. 

36. Τη χορήγηση αδειών πωλητών πετρελαίου θέρμαν¬ 
σης, άδειας διανομής εμφιαλωμένου υγραερίου, άδειας 
εμφιάλωσης υγραερίων κ.λπ. κατά τις κείμενες διατάξεις 
του «Κανονισμού Αδειών». 

37. Την απόφαση που αφορά στην εξαίρεση απαλλα¬ 
γής υποχρέωσης άδειας εγκατάστασης και λειτουργίας, 
σύμφωνα με τις κείμενες διατάξεις. 

38. Τη χορήγηση αδειών εγκατάστασης και λειτουργί¬ 
ας εφεδρικών σταθμών ηλεκτροπαραγωγής σε ιδιώτες. 

39. Τη χορήγηση αδειών εγκατάστασης για ίδια χρήση 
ενεργειακών συστημάτων θέρμανσης ή ψύξης χώρων, 
μέσω της εκμετάλλευσης της θερμότητας των γεωλο¬ 
γικών σχηματισμών και των νερών επιφανειακών και 
υπογείων, που δεν χαρακτηρίζονται γεωθερμικό υλικό 
σύμφωνα με τις διατάξεις του ν. 3175/2003 (ΦΕΚ207Α'). 

40. Την απόφαση εκτίμησης της αξίας μηχανημάτων 
για τον προσδιορισμό της φορολογητέας αξίας τους για 
επιχειρήσεις. 

41. Την απόφαση συγκρότησης επιτροπής σύμφωνα 
με τις διατάξεις της κοινής υπουργικής απόφασης Φ. 
15/1589/104/30.01.2006 (ΦΕΚ 90/Β'/2006)-Λήψη μέ¬ 
τρων πυροπροστασίας στις βιομηχανικές, βιοτεχνικές 
εγκαταστάσεις, επαγγελματικά εργαστήρια, αποθήκες, 
μηχανολογικές εγκαταστάσεις παροχής υπηρεσιών που 
υπάγονται στις διατάξεις του ν. 3325/2005 (ΦΕΚ 68Α). 

42. Τις αποφάσεις για το χαρακτηρισμό των λατομικών 
επιχειρήσεων αδρανών υλικών. 

43. Τους χρηματικούς καταλόγους καιτις καταστάσεις 
βεβαίωσης προστίμων. 

44. Την έκδοση αδειών έναρξης δραστηριότητας/ 
άσκησης επαγγέλματος, παροχής υπηρεσιών αρμοδιό¬ 
τητας Διεύθυνσης, που δεν εμπίπτουν στο πεδίο εφαρ¬ 
μογής της οδηγίας 2006/123/ Ε.Κ, όπως ενσωματώθηκε 
στο εθνικό δίκαιο με το ν. 3844/2010, όπου προβλέπεται 
και εφόσον δεν ανατίθενται με διάταξη νόμου σε άλλο 
διοικητικό/υπηρεσιακό/ συλλογικό όργανο. 

45. Την έκδοση απόφασης άδειας εγκατάστασης, 
λειτουργίας, επέκτασης, τροποποίησης, ανάκλησης, 
παύσης λειτουργίας των βιομηχανικών και βιοτεχνικών 
εγκαταστάσεων και αποθηκών, επαγγελματικών εργα¬ 
στηρίων δραστηριοτήτων και έργων, κατ’ εφαρμογή 
της κείμενης νομοθεσίας. Στις παραπάνω εγκαταστά¬ 
σεις συμπεριλαμβάνονται και οι βιομηχανίες πετρελαι¬ 
οειδών, αποθήκευσης και διακίνησης υγρών καυσίμων, 
υγραερίων, λιπαντικών και ασφάλτου, οι εγκαταστάσεις 
αναγέννησης ορυκτελαίων, εμφιαλώσεως υγραερίων, οι 
εγκαταστάσεις ερευνών και εκμετάλλευσης υδρογοναν¬ 
θράκων, αποθήκευσης, διακίνησης και διανομής φυσι¬ 
κού αερίου πλην αυτών που εμπίπτουν στις διατάξεις 
της οδηγίας 5Ε\/Ε50. 

Α.3) Στον Προϊστάμενο του Τμήματος Χορήγησης 
Αδειών Βιομηχανίας, Ενέργειας, Φυσικών Πόρων και 
Επαγγελμάτων της Διεύθυνσης Ανάπτυξης και Περιβάλ¬ 
λοντος της Περιφερειακής Ενότητας Σερρών για: 

Ι.Την έγκριση ατελούς εισαγωγής μηχανημάτων που 
προορίζονται για μεταλλευτικές και λατομικές εγκατα¬ 
στάσεις και ειδικών μηχανημάτων για τις ανάγκες των 
λατομείων της Περιφερειακής Ενότητας Σερρών. 

2. Την εκτίμηση της αξίας μηχανημάτων προορισμό 
της φορολογητέας αξίας τους για τις επιχειρήσεις της 
Περιφερειακής Ενότητας Σερρών. 

Α.4) Στον Προϊστάμενο του Τμήματος Εμπορίου και 
Ανωνύμων Εταιρειών της Διεύθυνσης Ανάπτυξης και 
Περιβάλλοντος της Περιφερειακής Ενότητας Σερρών για: 

1. Τη θεώρηση των μπλοκ παρεχόμενων υπηρεσιών 
από σωματεία εμπορικού χαρακτήρα. 

2. Τη θεώρηση των προβλεπόμενων τηρουμένων βι¬ 
βλίων των επιχειρήσεων, όπως αυτά προβλέπονται από 
τους κανόνες ΔΙ.Ε.Π.Π.Υ. 

3. Τη θεώρηση του κανονικού της τιμής των τιμολογί¬ 
ων των υγρών καυσίμων και τροφίμων για προμήθειες 
του Δημοσίου, Νοσηλευτικών Ιδρυμάτων, ΝΠΔΔ κ.λπ. 
της Περιφερειακής Ενότητας Σερρών. 

4. Τα εγκριτικά έγγραφα για την νομιμότητα των στοι¬ 
χείων και των αποφάσεων των Α.Ε. 

5. Την ανάκληση στοιχείων και δεδομένων από το 
μητρώο Α.Ε. και τη διαβίβαση τους στο Γ.Ε.ΜΗ., για την 
έκδοση πιστοποιητικών Α.Ε., την εκτέλεση εισαγγελικών 
παραγγελιών, τη χορήγηση αντιγράφων πρακτικών Γενι¬ 
κών Συνελεύσεων σε έχοντες έννομο συμφέρον και τη 
χορήγηση βεβαιώσεων σε μετόχους και μέλη Δ.Σ. Α.Ε. 

Α.5) Στον Προϊστάμενο του Τμήματος Απασχόλησης 
και Υποστήριξηςτης Εκπαίδευσηςτης Διεύθυνσης Ανά¬ 
πτυξης και Περιβάλλοντος Περιφερειακής Ενότητας Σερ¬ 
ρών για: 


Ι.Την απόφαση για έγκριση της εγκατάστασης, μετα¬ 
φοράς ή επισκευής οποιοσδήποτε κατηγορίας τηλεφω¬ 
νικών συνδέσεων για τις περιφερειακές υπηρεσίες του 
Υπουργείου Παιδείας, Έρευνας και Θρησκευμάτων εντός 
της Περιφερειακής Ενότητας Σερρών. 

2. Την αλληλογραφία με τον ΟΑΕΔ, που αφορά στην 
επιβολή προστίμων σε εργοδότες για μη έγκαιρη αναγ¬ 
γελία πρόσληψης εργαζομένου. 

Α.6) Στον ΠροϊστάμενοτουΤμήματος Περιβάλλοντος 
και Υδροοικονομίας της Διεύθυνσης Ανάπτυξης και Πε¬ 
ριβάλλοντος της Περιφερειακής Ενότητας Σερρών για: 

1. Την έγκριση εργασιών αποξήλωσης αμιάντου. 

2. Την εισήγηση προς τις αρμόδιες Υπηρεσίες για 
χορήγηση αδειών χρήσης νερού και εκτέλεσης έργων 
αξιοποίησης υδατικών πόρων εντόςτης Περιφερειακής 
Ενότητας Σερρών. 

3. Τ ις γνωμοδοτήσεις του Τ μήματος σε θέματα αρμο- 
διότητάς του. 

2) Τελικές διατάξεις 

α) Τα αναφερόμενα στην παρούσα απόφαση στην πα¬ 
ροχή εξουσιοδότησης υπογραφής «ΜΕ ΕΝΤΟΛΗ ΑΝΤΙΠΕ- 
ΡΙΦΕΡΕΙΑΡΧΗ» στον Προϊστάμενο της Γενικής Διεύθυν¬ 
σης Ανάπτυξης και Περιβάλλοντος, στον Προϊστάμενο 
της Διεύθυνσης Ανάπτυξης και Περιβάλλοντος καθώς 
και στους Προϊσταμένους των Τμημάτων της Διεύθυν¬ 
σης Ανάπτυξης και Περιβάλλοντος της Περιφερειακής 
Ενότητας Σερρών ισχύει σε κάθε περίπτωση έλλειψης, 
απουσίας ή κωλύματος τους και για τους νόμιμους ανα- 
πληρωτέςτους. Σε περίπτωση έλλειψης, απουσίας ή κω¬ 
λύματος και των νόμιμων αναπληρωτών τους, η παροχή 
εξουσιοδότησης υπογραφής επέρχεται στα ιεραρχικά 
ανώτερα αυτών υπηρεσιακά / διοικητικά όργανα. 

β) Οι εξουσιοδοτούμενοι, με την παρούσα απόφαση, 
να υπογράφουν «ΜΕ ΕΝΤΟΛΗ ΑΝΤΙ ΠΕΡΙΦΕΡΕΙΑΡΧΗ» 
υποχρεούνται να ενημερώνουν τα ανώτερα αυτών υπη¬ 
ρεσιακά ή διοικητικά όργανα για κάθε σοβαρό θέμα και 
δύναται να προσκομίζουν σε αυτά για υπογραφή σχε¬ 
τικές αποφάσεις, πράξεις ή έγγραφα, που αφορούν τα 
θέματα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 7 Ιουλίου 2017 
Ο Αντιπεριφερειάρχης 
ΙΩΑΝΝΗΣ ΜΩΥΣΙΑΔΗΣ 


Αριθμ. απόφ. 3439 (4) 

Χορήγηση άδειας ίδρυσης και λειτουργίας ωδεί¬ 
ου με την επωνυμία ΩΔΕΙΟ ΑΝΩ ΠΟΛΗΣ - ΘΕΣ¬ 
ΣΑΛΟΝΙΚΗΣ. 

Η ΑΝΤΙΔΗΜΑΡΧΟΣ 
ΟΙΚΟΝΟΜΙΚΩΝ ΘΕΣΣΑΛΟΝΙΚΗΣ 

Έχοντας υπόψη: 

Α. Τις διατάξεις: 

Ι.Του β. διατάγματος 16/1966 «Περί ιδρύσεως ιδιωτι¬ 
κών μουσικών ιδρυμάτων» (ΦΕΚ 07/1966/Α’). 

2. Του ν.299/1976 «Περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μου¬ 
σικών ιδρυμάτων» (ΦΕΚ 90/19-04-1976/Α’). 

3. Του άρθρου ΙΟτου ν.3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις» (ΦΕΚ 
302/24-12-2003/Α 1 2 3 4 5 ). 

4. Του άρθρου 75, παρ. 1 του ν.3463/2006 «Κύρωση του 
Κώδικα Δήμων και Κοινοτήτων» (ΦΕΚ 114/08-06-2006/Α 1 ) 
όπως προστέθηκε στο άρθρο 94, παρ. 4, στοιχείο 28, του 
ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/07-06-2010/Α'). 

5. Του άρθρου 58, παρ. 1ζ του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 87/ 
07-06-2010/Α'). 

Β. Τις υπουργικές αποφάσεις: 

1. Υπ' αριθ. ΥΠΠΟ/ΚΑΤΕΧΝ/Δ/7388/07-02-1994 «Κα¬ 
θορισμός παράβολου για ίδρυση Ανωτέρων Σχολών 
Καλλιτεχνικής Εκπαίδευσης και ιδιωτικών Μουσικών 
Εκπαιδευτηρίων» (ΦΕΚ 123/23-02-1994/Β'). 

2. Υπ' αριθ. ΥΠΠΟ/78036/2473/19-10-2004 «Καθορι¬ 
σμός προδιαγραφών κτιρίων για στέγαση Μουσικού 
Εκπαιδευτηρίου» (ΦΕΚ 1595/25-10-2004/Β 1 ). 

3. Υπ' αριθ. ΥΠΠΟΤ/οικ.38573/1216/31 -03-2011 «Διεκ¬ 
περαίωση και απλούστευση της διοικητικής διαδικασίας 
χορήγησης άδειας ίδρυσης και λειτουργίας ιδιωτικών 
μουσικών εκπαιδευτικών ιδρυμάτων (Ωδείων, Μουσι¬ 
κών Σχολών ή Παραρτημάτων αυτών) μέσω των Ενιαίων 
Κέντρων Εξυπηρέτησης» (ΦΕΚ 693/2011 /Β’) 

Γ. Τις υπ’ αριθ. 1249/2017 (η οποία τροποποιεί την 
876/2015) και 1290/2017 αποφάσεις Δημάρχου περί 
ανάθεσης αρμοδιοτήτων. 

Δ.Το υπ' αριθ. ΥΠΠΟΑ/ΓΔΑΠΚ/ΕΦΑΠΟ0/ΤΑΕΜ5Ο6Ο5/ 
29948/629/55/02-03-2017 έγγραφο της Εφορίας Αρχαι¬ 
οτήτων Πόλης Θεσσαλονίκης περί έγκρισης αλλαγής 
χρήσης καταστήματος σε μουσικό εκπαιδευτήριο στο 
ισόγειο οικοδομής επί των οδών Κρίσπου αρ. 2 και Θε- 
οτοκοπούλου 15 (Ο.Τ. 98). 

Ε.Την υπ' αριθ. πρωτ. 31038/6994/30-03-2017 αίτηση 
της Πέτρου Μαρίαςτου Πέτρου, για τη χορήγηση άδειας 
ίδρυσης και λειτουργίας ωδείου μετην επωνυμία «ΩΔΕΙΟ 
ΑΝΩ ΠΟΛΗΣ-ΘΕΣΣΑΛΟΝΙΚΗΣ», με συνημμένα τα απαι- 
τούμενα δικαιολογητικά. 

ΣΤ. Την από 19 Μάί'ου 2017 Έκθεση της Επιτροπής 
του αρ. 10 ν.3207/2003 Ελέγχου Καταλληλότητας Κτιρι- 
ακών Εγκαταστάσεων Ιδιωτικών Εκπαιδευτικών Μουσι¬ 
κών Ιδρυμάτων, που μας διαβιβάστηκε με το υπ' αριθ. 
37636/07-06-2017 έγγραφο της Αποκεντρωμένης Διοί¬ 
κησης Μακεδονίας-Θράκης, το οποίο αναφέρεται στο 
κτίριο που βρίσκεται στη συμβολή των οδών Κρίσπου 
αρ.2 και οδών Θεοτοκοπούλου αρ. 15, στην Άνω Πόλη, 
αποφασίζει: 

Α. Χορηγούμε επ' ονόματι της Πέτρου Μαρίαςτου Πέ¬ 
τρου άδεια ίδρυσης και λειτουργίας Ωδείου το οποίο θα 
στεγαστεί στο ισόγειο κτιρίου που βρίσκεται στη συμ¬ 
βολή των οδών και Κρίσπου αρ.2 και Θεοτοκοπούλου 
αρ. 15, στην Άνω Πόλη, στη Θεσσαλονίκη και θα έχει 
την επωνυμία «ΩΔΕΙΟ ΑΝΩ ΠΟΛΗΣ - ΘΕΣΣΑΛΟΝΙΚΗΣ» 
Το Ωδείο θα λειτουργήσει τις εξής σχολές και τμήματα: 


α. Σχολή Ανώτερων θεωρητικών Μαθημάτων και Σύν¬ 
θεσης με τμήματα: 

1. ωδικής, 2. ενοργάνωσης πνευστών οργάνων, 3. αρ¬ 
μονίας, 4. αντίστιξης, 5. φυγής, 6. σύνθεσης. 

β. Σχολή Ενόργανης Μουσικής με τμήματα: 

1. πληκτών, 2. εγχόρδων, 3. πνευστών, 4. κρουστών 
οργάνων, 5. κλαβικύμβαλου (τσέμπαλο), 6. κλασικής 
κιθάρας. 

γ. Σχολή Μονωδίας με τμήματα: 

1. μονωδίας, 2. μελοδραματικής. 

δ. Σχολή Βυζαντινής Εκκλησιαστικής Μουσικής. 

ε. Σχολή Σαξοφώνου 

στ. Σχολή Διεύθυνσης Ορχήστρας 

ζ. Σχολή Διεύθυνσης Χορωδίας. 

η. Σχολή Άρπας. 

Β. Από τις διατάξεις της παρούσης δεν προκαλείται 
δαπάνη σε βάρος του Δήμου Θεσσαλονίκης. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Ιουλίου 2017 
Η Αντιδήμαρχος Οικονομικών 
ΑΝΝΑ ΑΓΓΕΛΙΔΟΥ-ΠΟΛΥΧΡΟΝΙΑΔΟΥ 


Αριθμ. απόφ. 3443 (5) 

Χορήγηση άδειας ίδρυσης και λειτουργίας ωδεί¬ 
ου με την επωνυμία ΩΔΕΙΟ ΣΕΙΡΙΟΣ. 

Η ΑΝΤΙΔΗΜΑΡΧΟΣ 
ΟΙΚΟΝΟΜΙΚΩΝ ΘΕΣΣΑΛΟΝΙΚΗΣ 

Έχοντας υπόψη: 

Α.Τις διατάξεις: 

1 .Του β. σιατάγματος 16/1966 «Περί ιδρύσεως ιδιωτι¬ 
κών μουσικών ιδρυμάτων» (ΦΕΚ 07/1966/Α’). 

2. Του ν.299/1976 «Περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μου¬ 
σικών ιδρυμάτων» (ΦΕΚ 90/19-04-1976/Α’). 

3. Του άρθρου ΙΟτου ν.3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις» (ΦΕΚ 
302/24-12-2003/Α'). 

4. Του άρθρου 75, παρ. 1 του ν.3463/2006 «Κύρωση του 
Κώδικα Δήμων και Κοινοτήτων» (ΦΕΚ 114/08-06-2006/Α 1 ) 
όπως προστέθηκε στο άρθρο 94, παρ. 4, στοιχείο 28, του 
ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/07-06-2010/Α'). 

5. Του άρθρου 58, παρ. 1 ζτου ν.3852/2010 «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/07-06- 
2010/Α). 

Β. Τις υπουργικές αποφάσεις: 

1. Υπ' αριθ. ΥΠΠΟ/ΚΑΤΕΧΝ/Δ/7388/07-02-1994 «Κα¬ 
θορισμός παράβολου για ίδρυση Ανωτέρων Σχολών 
Καλλιτεχνικής Εκπαίδευσης και ιδιωτικών Μουσικών 
Εκπαιδευτηρίων» (ΦΕΚ 123/23-02-1994/Β 1 ). 

2. Υττ' αριθ. ΥΠΠΟ/78036/2473/19-10-2004 «Καθορι¬ 
σμός προδιαγραφών κτιρίων για στέγαση Μουσικού 
Εκπαιδευτηρίου» (ΦΕΚ 1595/25-10-2004/Β'). 

3. Υπ' αριθ. ΥΠΠΟΤ/οικ.38573/1216/31-03-2011 «Διεκ¬ 
περαίωση και απλούστευση της διοικητικής διαδικασίας 
χορήγησης άδειας ίδρυσης και λειτουργίας ιδιωτικών 
μουσικών εκπαιδευτικών ιδρυμάτων (Ωδείων, Μουσι¬ 
κών Σχολών ή Παραρτημάτων αυτών) μέσω των Ενιαίων 
Κέντρων Εξυπηρέτησης» (ΦΕΚ 693/2011/Β’) 

Γ. Τις υπ' αριθ. 1249/2017 (η οποία τροποποιεί την 
876/2015) και 1290/2017 αποφάσεις Δημάρχου περί 
ανάθεσης αρμοδιοτήτων. 

Δ. Την υπ' αριθ. 30799/6730/29-03-2017 αίτηση της 
ομόρρυθμης εταιρείας με την επωνυμία «ΚΑΝΙΟΓΛΟΥ 
ΔΗΜΗΤΡΙΟΣ - ΜΠΟΥΤΟΠΟΥΛΟΣ ΒΑΣΙΛΕΙΟΣ Ο.Ε.» για 
τη χορήγηση άδειας ίδρυσης και λειτουργίας ωδείου με 
την επωνυμία «ΩΔΕΙΟ ΣΕΙΡΙΟΣ», με συνημμένα τα απαι- 
τούμενα δικαιολογητικά. 

Ε. Την από 6 Ιουνίου 2017 Έκθεση της Επιτροπής του 
αρ. 10 ν.3207/2003 Ελέγχου Καταλληλότητας Κτιριακών 
Εγκαταστάσεων Ιδιωτικών Εκπαιδευτικών Μουσικών 
Ιδρυμάτων, που μας διαβιβάστηκε με το υπ' αριθ. πρωτ. 
45036/06-07-2017 έγγραφο της Αποκεντρωμένης Διοί¬ 
κησης Μακεδονίας-Θράκης, το οποίο αναφέρεται στο 
κτίριο που βρίσκεται στη συμβολή των οδών Κρήτης 
αρ. 77 και Δελφών αρ. 4, αποφασίζει: 

Α. Χορηγούμε επ' ονόματι της ομόρρυθμης εταιρείας 
με την επωνυμία «ΚΑΝΙΟΓΛΟΥ ΔΗΜΗΤΡΙΟΣ - ΜΠΟΥΤΟ- 
ΠΟΥΑΟΣ ΒΑΣΙΛΕΙΟΣ Ο.Ε.» άδεια ίδρυσης και λειτουργίας 


Ωδείου το οποίο θα στεγαστεί στο ισόγειο κτιρίου που 
βρίσκεται στη συμβολή των οδών Κρήτης αρ. 77 και Δελ¬ 
φών αρ. 4, στη Θεσσαλονίκη και θα έχει την επωνυμία 
«ΩΔΕΙΟ ΣΕΙΡΙΟΣ». 

Το Ωδείο θα λειτουργήσει τις εξής σχολές και τμήματα: 
α. Σχολή Ανώτερων θεωρητικών Μαθημάτων και Σύν¬ 
θεσης με τμήματα: 

1. ωδικής, 2. ενοργάνωσης πνευστών οργάνων, 3. αρ¬ 
μονίας, 4. αντίστιξης, 5. φυγής, 6. σύνθεσης, 
β. Σχολή Ενόργανης Μουσικής με τμήματα: 

1. πληκτών, 2. εγχόρδων, 3. πνευστών, 4. κρουστών 
οργάνων, 5. κλαβικύμβαλου (τσέμπαλο), 6. κλασικής 
κιθάρας. 

γ. Σχολή Μονωδίας με τμήματα: 

1. μονωδίας, 2. μελοδραματικής. 

δ. Σχολή Βυζαντινής Εκκλησιαστικής Μουσικής. 

ε. Σχολή Σαξοφώνου. 

στ. Σχολή Διεύθυνσης Ορχήστρας. 

ζ. Σχολή Διεύθυνσης Χορωδίας. 

Β. Από τις διατάξεις της παρούσης δεν προκαλείται 
δαπάνη σε βάρος του Δήμου Θεσσαλονίκης. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Ιουλίου 2017 
Η Αντιδήμαρχος Οικονομικών 
ΑΝΝΑ ΑΓΓΕΛΙΔΟΥ-ΠΟΛΥΧΡΟΝΙΑΔΟΥ 

